
 03/ 48
 BG
 Официален вестник на Европейския съюз
 245
 22003A0826(01)
 L 214/38
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 СПОРАЗУМЕНИЕ ПОД ФОРМАТА НА РАЗМЯНА НА ПИСМА
 относно измененията на приложенията към споразумението между Европейската общност и Нова Зеландия по санитарни мерки, приложими към търговията с живи животни и животински продукти
 Брюксел, 24 юни 2003 година
 Ваше Превъзходителство,
 Като се позовавам на Споразумението между Европейската общност и Нова Зеландия по санитарни мерки, приложими към търговията с живи животни и животински продукти, имам честа да ви предложа изменения на приложенията към споразумението, както следва:
 Както беше препоръчано от съвместния комитет, създаден по член 16, параграф 1 от споразумението, да се заменят текстовете на приложения II (част А), V и Х към споразумението със съответните текстове на приложения А, Б и В, приложени към настоящото писмо.
 Бих бил задължен, ако Вие потвърдите съгласието на Нова Зеландия на такова изменение на приложенията към споразумението.
 Моля приемете моите най-дълбоки почитания.
 Искрено Ваш,
 За Европейската общност
 Robert J. COLEMAN
 Брюксел, 27 юни 2003 година
 Уважаеми господин Колеман,
 Имам честа да се позова на Вашето писмо, съдържащо подробна информация за предложените изменения на приложения II (част А), V и Х към Споразумението между Европейската общност и Нова Зеландия по санитарни мерки, приложими към търговията с живи животни и животински продукти.
 В тази връзка има честта да потвърдя приемливостта за Нова Зеландия на предложените изменения, както са препоръчани от съвместния комитет, създаден по член 16, параграф 1 от споразумението, копие от които е приложено към настоящото писмо.
 Моля приемете моите най-дълбоки почитания.
 За компетентния орган на Нова Зеландия
 Wade ARMSTRONG
 ПРИЛОЖЕНИЕ А
 „ПРИЛОЖЕНИЕ II
 ЧАСТ А
 Нова Зеландия
 Контролът по санитарните проблеми и ветеринарните въпроси се поделя между Службата за биологична безопасност на Министерството на земеделието и горите и Службата за безопасност на храните на Нова Зеландия. В това отношение се прилага следното:
 —
 по отношение на износа на живи животнии и зародишна плазма в Общността Службата за биологична безопасност отговаря за удостоверяване на сертификацията (официално гарантиране) на договорените ветеринарни стандарти и изисквания;
 —
 по отношение на всички други животински продукти за Общността Службата за безопасност на храните на Нова Зеландия отговаря за удостоверяване на сертификацията (официално гарантиране) на договорените ветеринарни стандарти и изисквания;
 —
 по отношение на вноса Службата за биологична безопасност на Министерството на земеделието и горите отговаря за карантинните (зоо-санитарни) проблеми, свързани със здравето на животните, докато Службата за безопасност на храните на Нова Зеландия отговаря за безопасността на храните и свързаните с това стандарти и изисквания.“
 ПРИЛОЖЕНИЕ Б
 „ПРИЛОЖЕНИЕ V
 ПРИЗНАВАНЕ НА САНИТАРНИ МЕРКИ
 Речник
 Да (1)
 Договорена еквивалентност — използва се модел на заверка за здравето
 Да (2)
 Еквивалентност е договорена по принцип — някои специфични проблеми трябва да се разрешат — използва се съществуващото сертифициране
 Да (3)
 Еквивалентност под формата на спазване на изискванията на внасящата страна — използва се съществуващото сертифициране
 NE
 Не е оценен — междувременно се използва съществуващото сертифициране
 Е
 Все още се оценява — разглежда се — междувременно се използва съществуващото сертифициране
 [ ]
 Проблеми, планирани за предстоящо разрешаване
